Mimi Barthélémy

**Michèle Armand Barthélémy**, rele **Mimi Barthélémy**, ki fèt 3 me 1939 Pòtoprens (Ayiti) epi ki mouri 27 avril 2013 nan vil Pari (Frans), se yon fanm ekriven ayisyèn.

## Biyografi
Lè Mimi te timoun yo te rele li "timoun fou".. Papa li rele Maurice Armand ak Manman li rele Simone Borno. Li se pitit pitit fi Louis Bornó. Li fè etid li nan Frans epi viv nan plizyè peyi etranje nan Amerik latin nan, Srilanka ak Afrik dinò.
Li marye Gérard Barthélemy ak pitit li yo rele : Coralie, Clémentine, Elodie ak Maurice.

Aprè li te kontinye chimen li nan rakonte kont sou idantite fanm ayisyèn ki pap viv nan peyi a. Yon kote rechèch sa te fè li vin rapwoche kominote ayisyèn lan ki Lafrans. Yon lòt kote li te vin kòmanse yon travay sou vwa.

Pandan yon vwayaj ki te dire yon lane nan peyi Honduras, li te travay avèk Endyen nwa Karayib yo ki pote non Garifunas pou kreye yon espektak kote repran istwa yo yo te bliye aprè yo te depote yo nan peryòd 18yèm syèk la.

Aprè li te retounen Lafrans, ak bèl eksperyans sa ki fè li reflechi sou idantite li, li te kòmanse yon doktora nan *Etudes Théâtrales* nan Inivèsite Paris VIII sou "teyat idantite sou minorite". 

Wout la gentan trase : li kòmanse rankonte pandan li ap enspire li nan tradisyon Ayiti a nan lang Kreyòl. Nan kont li yo, li marye de (2) lang yo, fransè ak kreyòl, nan lide pou li transmèt epi pataje sa li te resevwa epitou pèmèt li vin vin yon temwen nan mond frankofòn nan. 

Nan lane 1980, li te ekri epi rakonte kont li sèl kont li yo akonpanye ak mizisyen nan sant kiltirèl, bibliyotèk, apatman, prizon ak lopital. Toujou nan lide pou kreye yon kote pou kont, li kreye epi anime "Le Petit Contoire", kote li prezante bay piblik la pi gwo kontè yo.
An 1989, nan 3yèm "Festival d'Acteurs d'Evry", yo remèt li pri "Becker d'Or" pou *La reine des poissons* epi an 1992 li resevwa yon pri "Arletty" nan men "Universalité de la Langue Française" pou *La dernière lettre de l'amiral*.

Mimi Barthélémy pibliye anpil kont, kèk pyès teyat. Li ekri sis (6) liv pou timoun : *L'Exploit des huit petits orphelins*, *La Clé du savoir*, *Tifou et le monstre à sept cornes*, *La Dame aux pois*, *Gwodada le monstre*, *Mimi Barthélemy raconte des contes d'Haïti et d'ailleurs*.

Li te mouri nan yon kriz kadyak.

## Zèv li yo
* 2006 : *La Création de l'île de la Tortue*, edisyon Ibis rouge 
* 2007 : *L'exploit des huit petits orphelins*, ed. haïtiennes, koleksyon Jeunesse
* 2009 : *Cours de grimpette* (edisyon Syros) 
* 2011 : *Dis-moi des chansons d'Haïti* (2007, edisyon Kanjil, 2010, rekonpanse pa Musiques du monde nan Académie Charles-Cros) .
* 2010 : *Haïti la perle nue*, ekri avèk Gérard Barthélemy (1999, edisyon Vents d'ailleurs, 2010).
* 2011 : *La reine des poissons* (edisyon Kanjil) 
* 2011 : *Contes d'Haïti* (edisyon Milan)
* 2015 : *L'oranger magique* (edisyon Kanjil)
### Teyat
* 1981 : *L'autre rive lointaine* Honduras
* 1983 : *Sebastian goes shopping* Santa Cruz, Kalifòni
* 1985 : *Madea*, Pari
* 1989 : *La Cocarde d'Ebène* Montpellier
* 1989 : *Soldats-marrons* Ris-Orangis
* 2000 : *Une Très belle mort* Avignon 
### Liv odyo
* 2015 : *Ma beauté affronte le diable*. Vwa Alizée Elefante, Coralie ak Mimi Barthélémy (liv ak CD). Valence (Frans): edisyon Oui’Dire 
* 2010 : *La Reine des poissons*, tèks li ak chante pa otè a, kasèt odyo akonpaye pa yon liv avèk desen pa Clémentine Barthélémy. Pari : Vif Argent, 1990; nouvo edisyon avèk yon tradiksyon kreyòl (Larenn pwason) pa Reynold Henrys ak CD. Pari: Kanjil, 2010; 2014.
* *Contes d’Haïti*, seleksyon nan kat kont, kasèt odyo, Pari: Edisyon Vif Argent.
* *Le mariage d’une puce*, kasèt odyo, Lyon: Octogone.
* 2007 : *Dis-moi des Chansons d’Haïti* / Kèk Chante Ayiti, pa di mwen ! / Tell me a Song from Haiti. Chante tradisyonèl ilistre pa penti pa atis ayisyen, chante ak te di pou timoun yo (edisyon trileng [franse, kreyòl ak angle] avèk yon CD). Pari: Kanjil, 2007.
* 2001 : *Vieux Caïman – Contes de grandes îles de la mer Caraïbe*, CD. Aubais : Lirabelle.
* 2000 : *La belle Siwa, contes d’Haïti*. CD. Pari: Enfance Musique.
* 1999 : *Tendez chanter l’amour* (anrejistreman piblik espektak, CD). Pari: Ti Moun Fou,
* 1996 : *Chantez dansez Haïti Guadeloupe*, avèk Serge Tamas (gita) ak Serge Marne (pèkisyon). CD. Pari: Enfance Musique,
* 1992 : *Chansons et comptines d’Haïti*, seleksyon nan kat kont, kasèt odyo, Pari: Vif Argent
* 1992 : *L’Oranger magique, contes d’Haïti*, kasèt odyo, Pari: Vif Argent, 1992. L’Oranger magique / Ti pye zoran. Nouvo edisyon bileng (kreyòl pa Raynold Henrys); ilistrasyon Clémentine Barthélémy; gita Serge Tamas. Pari: Kanjil, 2015.
* 1992 : *Légendes du monde entier*, (CD kolektif). Nathan Musilivres

## Rekonpans
* 1992 : Pri "Arletty de l’Universalité de la Langue Française".
* 1997 : Prezidant jiri Kont nan "3yèm Je Frankofoni, Madagaska".
* 1999 : Becker d’Or, 3yèm Festival Frankofoni pou *La Reine des poissons*.
* 1999 : Prezidant Gran Pri Kontè 1999, "maison du Conte de Chevilly-Larue", Frans.
* 2000 : Chevalye Òd Nasyonal Merit.*
* 2011 : Chevalye Lejyon Donè.
* 2017 : Pri liv odyo France Culture (jenès), pou *Ma beauté affronte le diable''

## Referans

## Lyen deyò
* Mimi Barthélémy sou Ile en ile
* Mimi Barthélémy sou africine.org
* Sitwèb ofisyèl Mimi Barthélémy